Ryan Tunnicliffe

Ryan Tunnicliffe (sündinud 30. detsembril 1992 Manchesteris) on Inglismaa jalgpallur, kes mängib poolkaitsjana Austraalia kõrgliigaklubis Adelaide United.

Ta alustas klubikarjääri Manchester Unitedis. 2011. aastal võitis ta Manchester Unitedi kuni 18-aastaste võistkonnaga Inglismaa noorte karikavõistlused. Samal hooajal valiti Manchester Unitedi noorte võistkonna parimaks mängijaks. Klubi põhimeeskonnas debüteeris ta 26. septembril 2012 Inglismaa liigakarika mängus Newcastle Unitedi vastu. Pärast seda mängis ta Manchester Unitedi põhimeeskonnas veel vaid ühe korra. Manchester Unitedist oli laenul kolmes Inglismaa esiliigaklubis: hooajal 2011/12 Peterborough Unitedist, hooaja 2012/13 teises pooles Barnsleys ja hooaja 2013/14 esimeses pooles Ipswich Townis.

2014. aasta jaanuaris liitus Tunnicliffe Inglismaa kõrgliigaklubiga Fulham. Inglismaa kõrgliigas tegi ta debüüdi 9. veebruaril 2014 oma eelmise koduklubi Manchester Unitedi vastu. Pärast vaid kõigest kolme mängu läks Tunnicliffe 25. veebruaril 2014 Fulhamist kuni hooaja lõpuni laenule Inglismaa esiliigaklubisse Wigan Athletic. Hiljem oli ta Fulhamist laenul veel esiliigaklubs Blackburn Rovers hooaja 2014/15 esimeses pooles ja taas Wigan Athleticus hooaja 2016/17 teises pooles.

2017. aasta juulis sõlmis Tunnicliffe kaheaastase lepingu Inglismaa esiliigaklubiga Millwall. Aastatel 2019–2021 mängis ta Inglismaa esiliigaklubis Luton Town ja 2021–2023 Inglismaa tugevuselt kolmanda liiga klubis Portsmouth.

2023. aasta septembris sõlmis Tunnicliffe kaheaastase lepingu Adelaide Unitediga.

Aastatel 2007–2009 mängis Tunnicliffe Inglismaa kuni 16-aastaste ja kuni 17-aastaste koondistes.

 Viited 

Kategooria:Inglismaa jalgpallurid
Kategooria:Manchester United FC mängijad
Kategooria:Barnsley FC mängijad
Kategooria:Ipswich Town FC jalgpallurid
Kategooria:Fulham FC mängijad
Kategooria:Wigan Athletic FC mängijad
Kategooria:Blackburn Rovers FC mängijad
Kategooria:Millwall FC mängijad
Kategooria:Luton Town FC mängijad
Kategooria:Portsmouth FC mängijad
Kategooria:Adelaide United FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:A-League'i mängijad
Kategooria:Sündinud 1992